A més dels establerts en la base general 5.1 de l'annex 1 de la bese reguladora, cal complir els requisits específics següents:
a) Ser personal estatutari o contractat vinculat a una universitat pública del sistema universitari català o de la resta de l'Estat, a la Universitat Oberta de Catalunya, o a centres de recerca a Catalunya o a la resta de l'Estat, d'acord amb alguna de les tipologies contractuals previstes a la Llei 1/2003, de 19 de febrer, d'universitats de Catalunya, o a la Llei orgànica 6/2001, de 21 de desembre, d'universitats, o a la legislació autonòmica vigent en la matèria, o amb contractes ICREA, Ramon i Cajal o altres contractes post-doctorals amb una durada mínima de dos anys, i per a tots els casos, pertànyer a les àrees de coneixement següents: dret, ciències econòmiques o ciència política.
Excepcionalment, es consideraran les candidatures d'altres àrees de coneixement quan l'interès del projecte i la seva relació amb l'objecte de la convocatòria ho justifiquin.
b) Tenir la nacionalitat d'algun dels estats membres de la Unió Europea, de l'Espai Econòmic Europeu, o en cas de persones nacionals de tercers països, tenir l'autorització de residència a Espanya.
Aquest tràmit es pot fer per internet amb o sense certificat digital.
Models normalitzats per omplir i adjuntar:
Memòria del projecte d'investigació
L'AGAUR actua com a entitat col·laboradora.
Els termes de l'encàrrec es concreten en un conveni de col·laboració entre el Departament de la Presidència i l'AGAUR en què s'encarreguen determinats aspectes de la gestió de la convocatòria per a la concessió de beques i d'ajuts pluriennals a projectes de recerca en l'àmbit de l'organització territorial del poder dels estats.
El termini per resoldre la sol·licitud de beca és de 6 mesos a comptar des de l'endemà de la data de publicació de la corresponent convocatòria.
Si transcorregut aquest termini no s'ha dictat i notificat resolució expressa, les sol·licituds s'entenen desestimades, d'acord amb el que preveu l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
L'Institut d'Estudis de l'Autogovern ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya.
Les persones proposades com a beneficiàries han de presentar la documentació que els sigui requerida dins el termini de 15 dies hàbils a comptar de l'endemà de la publicació de la proposta provisional de concessió.
La proposta de resolució provisional contindrà el requeriment de la documentació esmentada.
La presentació de l'acceptació, del desistiment o la reformulació, així com de la documentació a què fa referència el paràgraf anterior, es farà d'acord amb el que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques i adreçat a l'AGAUR.
El pagament de la beca es tramitarà de la manera següent:
El 40% del total de l'import, a partir de la concessió de la beca.
La resta de la beca, el 60% del total, un cop l'Institut d'Estudis de l'Autogovern hagi avaluat positivament el treball lliurat dins dels terminis establerts a les bases.
Un cop finalitzat el treball de recerca, la persona beneficiària de la beca haurà de presentar en el registre de l'AGAUR*, la documentació següent:
· Dos exemplars del treball de recerca derivat del projecte presentat: un exemplar en format paper i signat, i un altre exemplar en format electrònic.
Aquest treball, en format d'article acadèmic, haurà de seguir el format i criteris següents:
Una extensió d'entre 9.000 i 15.000 paraules, incloses notes a peu de pàgina, bibliografia i annexes.
Es podrà escriure en català, castellà o anglès.
Tota la informació sobre els terminis que s'estableixen per realitzar l'estada i lliurar la documentació necessària, la trobareu a la base reguladora 8.1 i 8.2 de l'annex 4.
(*)Sens perjudici del que disposa l'article 16.4 de la Llei 39/2015, d'1 d'octubre, del procediment administratiu comú de les administracions públiques.